Účtovníctvo

Účtovníctvo (zastarano kníhvedenie) je metóda evidencie hospodárskej činnosti prostrednictvom účtov; vnútorne usporiadaná sústava informácií a údajov v hodnotovom vyjadrení.  Podrobnosti definície pozri nižšie.

Bližšie vymedzenie termínu 
Termín účtovníctvo (bez ďalších prívlastkov) je v literatúre pri bližšom pohľade vymedzovaný veľmi rôzne, konkrétne najmä ako jedna z týchto možností (použité termíny a značky porov. nižšie v kapitole Delenie):
len podvojné účtovníctvo (takto napr. v najnovších českých právnych predpisoch)
finančné účtovníctvo (A, B alebo C)
finančné účtovníctvo (A, B alebo C)  + nákladové účtovníctvo (a/resp. vnútroorganizačné účtovníctvo) [v užšom zmysle je namiesto nákladového účtovníctva len nákladové účtovníctvo skutočných (a nie aj cieľových) nákladov]
finančné účtovníctvo (A, B alebo C)  + manažérske účtovníctvo (A alebo B)
účtovníctvo podnikateľov (teda možnosti ako boli uvedené vyššie, ale len pre podnikateľov)
finančné účtovníctvo (A, B alebo C)  + manažérske účtovníctvo (A alebo B) + národné účtovníctvo
Daňové účtovníctvo sa niekedy chápe ako súčasť finančného účtovníctva, inokedy sa berie ako systém stojaci mimo účtovníctva.

Ďalšie (svojou podstatou odlišné) významy termínu účtovníctvo sú:
náuka o metódach a technike účtovania
sústava účtovných zápisov a písomností
oddelenie organizácie venujúce sa účtovníctvu, príp. zastarano úrad účtovníka
historicky: vedenie účtovných kníh (aj v zmysle ich fyzickej údržby, vizuálnej úpravy a podobne)

Delenie 
Znaky A, B, C ... označujú jednotlivé rôzne významy toho istého termínu.

 Delenie podľa adresáta účtovníctva 
Základné (pri najširšom ponímaní termínu účtovníctvo) je delenie na finančné účtovníctvo (teda účtovníctvo požadované podľa zákonov, najmä podľa obchodného a daňového práva), nákladové či manažérske účtovníctvo (účtovníctvo vedené organizáciami z vlastnej iniciatívy na svoje vlastné potreby) a národné účtovníctvo (účtovníctvo vedené štatistickým úradom o ekonomike celého štátu ako celku). 

Podrobnosti takéhoto delenia sa líšia podľa autora. Celkovo vzniká takéto delenie:
finančné účtovníctvo A (=základné účtovníctvo A, externé účtovníctvo A) * :
finančné účtovníctvo C (=základné účtovníctvo C, externé účtovníctvo C)
jednoduché účtovníctvo
podvojné účtovníctvo [historicky existovalo okrem toho aj potrojné účtovníctvo, ale nepoužíva sa]
zachytenie príjmov a výdavkov
kamerálne účtovníctvo (kameralistika) – môže byť zaradené aj pod "zachytenie príjmov a výdavkov"; je to istá (staršia) forma účtovníctva verejného sektora
manažérske účtovníctvo  A (= interné účtovníctvo B):
manažérske účtovníctvo B  (= interné účtovníctvo C):
nákladové účtovníctvo (u nás do roku 1953: prevádzkové účtovníctvo)  a kalkulácie (oboje spolu: interné účtovníctvo D, manažérske účtovníctvo C;)
plánovanie a rozpočtovanie
manažérske účtovníctvo D  (prepojenie nákladového účtovníctva a kalkulácií, plánovania a rozpočtovania, ktoré slúži na riadenie a rozpočtovanie; t.j vrátane najmä controllingu)
zvláštne druhy:
daňové účtovníctvo - ide o upravené finančné účtovníctvo
vnútroorganizačné účtovníctvo (=vnútropodnikové účtovníctvo) - v podstate nákladové účtovníctvo vedené formálne v rámci finančného účtovníctva; považuje sa niekedy za úplné synonymum nákladového účtovníctva (či manažérskeho účtovníctva B)
 národné účtovníctvo 

Poznámky:
 (*) Finančné účtovníctvo A sa z iného hľadiska delí na:
 vlastné finančné účtovníctvo B (=základné účtovníctvo B, interné účtovníctvo A) a
 účtovné (u)závierky (=externé účtovníctvo B)
 Dvojica termínov interné účtovníctvo / externé účtovníctvo sa (ako vidno v prehľade) používa buď na odlíšenie finančného účtovníctva od nákladového či manažérskeho účtovníctva, alebo na odlíšenie bežného (finančného) účtovania od (finančných) účtovných výkazov.
Finančné účtovníctvo A a manažérske účtovníctvo A sa niekedy spolu označujú ako (podnikové) počtovníctvo.  Slovo počtovníctvo je kalk z nemeckého Rechnungswesen. U nás sa tento pojem používal v polovici 20. storočia; v právnych predpisoch sa používal do 50. rokov 20. storočia, v súčasných slovenských právnych predpisoch sa nepoužíva a toto zoskupenie podnikových činností v nich dnes nemá špeciálne označenie. V nemecky hovoriacich krajinách sa pojem počtovníctvo naďalej často používa a v širšom zmysle zahŕňa aj národné účtovníctvo. Slovo Rechnungswesen sa často nepresne prekladá ako „výkazníctvo“ (výkazníctvu správne zodpovedá nemecký výraz Rechnungslegung a anglický financial reporting).

 Delenie podľa typu účtujúceho 
Účtovníctvo:
účtovníctvo podnikateľov (=účtovníctvo podnikov, podnikové účtovníctvo)
účtovníctvo verejnej správy (=účtovníctvo verejného sektora, verejné účtovníctvo,štátne účtovníctvo, (spravidla:) rozpočtové účtovníctvo) 
účtovníctvo iných subjektov  (napr. občianskych združení s právnou subjektivitou, cirkví, Sociálnej poisťovne a pod.)
zvláštny druh: národné účtovníctvo

Charakteristika 
Účtovníctvo je:
z praktického hľadiska jednak nástrojom zaznamenávania skutočností a jednak nástrojom riadenia a zdrojom informácií pre rozhodovanie
z teoretického hľadiska ekonomickou disciplínou, ktorá opisuje skutočnosti, ktoré sú predmetom praktického účtovníctva, hodnotí ich a analyzuje, s cieľom ďalšieho zdokonalenia praktického účtovníctva

Encyklopédia Slovník obchodně-technický, účetní a daňový (5-dielov, 1936 - 1940) výstižne píšecitované podľa Šlosár, R.: Dejiny účtovníctva na Slovensku, 2008: Účtovníctvo môže byť:a) jednoduchým pisárčením, pokiaľ ide o zapisovanie položiek v časovom poradí i podľa druhu majetkových hodnôt na ľavú alebo pravú stranu účtu a je to tak často i dnes, keď vedúci učtárne na účtovný doklad predpíše, ako a kde sa ma položka zapísať;b) umením, pokiaľ ide o účelnú voľbu sústavy účtov a spôsobu účtovania a jeho zdokonaľovania, účtovnú uzávierku, oceňovanie, bilancovanie podľa daňových a obchodných zákonov;c) vedou, pokiaľ sa skúmajú príčiny a účinky účtovných zápisov z rôznych hľadísk, 1. j. právneho, národohospodárskeho, daňového, matematického a iného, a účelnosti nielen celku, ale aj jednotlivých zložiek, ktorými sú účty.Pokiaľ ide o konkrétne podrobnosti o fungovaní účtovníctva, pozri najmä články finančné účtovníctvo, manažérske účtovníctvo a  národné účtovníctvo.

 Iné projekty 

 Referencie 

 Zdroje 
Šlosárová, A.: Účtovníctvo, 2011
Šlosár, R.: Dejiny účtovníctva na Slovensku, 2008
Takács, Z.: Podvojné účtovníctvo podnikateľov, 1998
Synek, M., Kislingerová, E.: Podniková ekonomika, 2010 
Synek, M.: Manažerská ekonomika, 2007 
Vávrová, Ľ (vedúci projektu): Manažérske účtovníctvo, 2003-2004  
Cvečková, M.: Vnútropodnikové úctovníctvo - podstata, význam, predpoklady a spôsoby jeho vedenia  
Ovečková, O. et al.: Slovník obchodného práva, 1994
Wöhe, G.: Einführung in die Allgemeine Betriebswirtschaftslehre, 1981
Wöhe, G.: Úvod do podnikového hospodářství, 2007  (preklad z nemeckého Einführung in die Allgemeine Betriebswirtschaftslehre)
Lechner K. et al.: Einführung in die Allgemeine Betriebswirtschaftslehre, 1994Zákon o účtovníctve'' (stav 1.1.2013) 

Základné pojmy a vzťahy
Prednáška č. 1 Úvod do účtovníctva
Kellman, K.: Cornerstones of Managerial Accounting – Chapter 1
Lanča, J.: Finanční účetnictví a manažerské účetnictví jako informační zdroje, 2010